- Hjertelig tillykke med dit nye embede som statsminister i Danmark.

Sådan indledte Lars Løkke Rasmussen (V) sin tale til Mette Frederiksen (S), da han officielt overdrog nøglerne til Statsministeriet.

Her kunne Lars Løkke Rasmussen ikke dy sig for at stikke lidt til Socialdemokratiets plan om at indføre en ret til tidlig pension. Og derfor skal hun nu i arbejdstøjet, sagde Lars Løkke Rasmussen, som i afskedsgave gav hende et par blå Kanvas-bukser og handsker.

Jeg håber, at du fremover vil bruge meget mere tid på at cykle. Det blev ikke til en regering sammen, men jeg vil selvfølgelig håbe at vi i den gode ånd kan fortsætte med at samarbejde. Mette Frederiksen

- Læg mærke til farven. Blåt Kanvas-tøj. Når Danmark hænger sammen, så er det fordi danskerne står op hver morgen, går på arbejde og passer sig og sine. Det giver de indtægter, som vi i huset kaster os over og bruger meget af vores energi på at fordele, sagde han og fortsatte:

- Nu skal du i arbejdstøjet. Tillykke og held og lykke med det. Jeg tror, at du bliver en fremragende statsminister.

I sin afskedssalut havde statsministeren også tid til at se lidt tilbage på de forgangne fire år.

- Det har været et privilegium at arbejde her, lød det fra Lars Løkke Rasmussen, som også sendte en særlig hilsen til sin øverste embedsmand, departementschef Christian Kettel Thomsen.